Krajevna skupnost Šempas

Šempas 136, 5261 Šempas

Datum: 29.11.2023

**Zapisnik 9. seje Sveta krajevne skupnosti Šempas,**

**v letu 2023, z dne 28.11.2023**

Prisotni člani sveta KS: Barbara Kante, Klemen Krševan, Martin Cernatič, Ada Troha in Marko Fučka

Na seji je bil prisoten tudi rajonski policist g. Cizera

Opravičeno odsotni: Vilma Volk in Srečko Mesarič

Začetek seje: ob 20,00, zaključek seje: ob 22.00

Predlagani dnevni red:

1. Pregled in potrditev zapisnika 8. seje
2. Pogovor z rajonskim policistom g. Cizera
3. Potrditev naročilnic in pogodb
4. Razno

Ob 20. uri je bil sprejet predlagan dnevni red in ugotovljena sklepčnost.

1. **Pregled in potrditev zapisnika 8. seje** **sveta KS Šempas**

 Predsednica KS je člane sveta KS seznanila z zapisnikom 8. seje, ki je bila 23.10.2023

 **S K L E P: Svet KS potrjuje zapisnik, na prebrano ni imel pripomb.**

1. **Pogovor z rajonskim policistom g. Cizera**

Na sejo je bil povabljen rajonski policist g. Cizera. Pogovor je stekel o problemih v vasi. Opozorili smo ga o problemih, ki nam jih povzroča G. Humar Bojan, ki stanuje v hiši severno od nogometnega igrišča. G. Humar Bojan trdi, čeprav so meje parcele nogometnega igrišča sodno rešene, da je del te parcele njegov in zato skoraj vedno, ko se kaj tam izvaja preprečuje dostop strojem, delavcem ali pa jim nagaja. Med zadnjimi stvarmi, ki jih je storil je, da je izruval vse mejnike omenjene parcele, ki se nahajajo na severnem delu, nad tribunami.

Preglavice v vasi povzroča tudi slaba prometna ureditev, problematični so nekateri izhodi na glavno cesto, ki so slabo pregledni (npr. nasproti Štrukelj mit, kjer se gre v župnišče, na ovinku pri »Stari šoli«, prehod proti zaselku Jezero…)

Problem predstavlja tudi prometna ureditev v okolici OŠ Šempas, enosmerna ulica, katero si vsak razlaga po svoje, ki pa tudi ni pravilno označena, krožišče, ki je majhno in ovira večja vozila, moralo bi biti v celoti povozno, krožišče tudi ni ustrezno označeno, označeni sta 2 parkirni mesti na mestu kjer naj bi bilo avtobusno postajališče, pri vrtcu pa sta zarisani samo 2 vzdolžni parkirni mesti, bolje bi bilo parkiranje »ribja kost«

Pri pogovoru, ki je sledil je g.Cizera predlagal, da lahko izvede več tečajev, lahko za starejše, kjer bi jih seznanil z novimi predpisi v prometu, o internetnih goljufijah, … lahko tudi mi predlagamo, kar zanima vaščane.

1. Potrditev naročilnic in pogodb

Potrdi se pogodbo za zavod Brida

Potrdi se naročilo za servisiranje defibrilatorjev

Potrdi se zapisnik o izročitvi in prevzemu arhivskega gradiva

Potrdi se podaljšanje zavarovanja za objekte v lasti KS

**Sprejet je bil** **sklep: sprejme se in potrdi naročila in pogodbe**

1. **Razno**
* Prenos sredstev neporabljenih v 2023 v leto 2024
* Ga Nada Rovtar prosi KS, da uredi grob št.303 na pokopališču Šempas, ker se ob večjem deževju napolni z vodo, vprašali bomo za mnenje na Komunalo
* V naslednjih dneh bodo pričeli s postavitvijo novega kontejnerskega mesta pri pokopališču, investitor je MONG
* Na parkirišču pri Krašanovem trgu, pod lipami je potrebno odstraniti odvečen pesek, avtomobili na pesku težko parkirajo
* Poklicati na MONG, ga Silvana Matelič in Pregelj Branko če so kaj urgirali glede uspostavitve prave meje na poti - ko Šempas parc.št. 5783, kjer meji na g. Cernatič Jožeta
* Na pokopališču je ob zadnjem neurju odlomilo vrh ciprese, tiste pri stari mrliški vežici. Ob padcu je poškodovala križ in en grob. Vprašali smo na MONG, kjer so nam odgovorili, da pokopališče zavarovalnica ne zavaruje. Potrebno je vprašati tudi hortikulturno komisijo kaj naj naredimo, ciprese so zelo velike in se bojimo, da bi še kaj poškodovale.

Seja je bila zaključena ob 22. uri.

Zapisnik pripravila: Ada Troha

 Barbara Kante

 Predsednica sveta KS Šempas